b'\n_START_ARTICLE_\nLingen gasskraftverk\n_START_PARAGRAPH_\nLingen gasskraftverk (tysk: Heizkraftwerk Lingen, ogs\xc3\xa5 kjent som Kraftwerk Emsland-Lingen) er et varmekraftverk utenfor Lingen i Niedersachsen i Tyskland. Det har en installert produksjonskapasitet p\xc3\xa5 850 MW fordelt p\xc3\xa5 en blokk med 2+1 gassturbiner fra Alstom, operert av RWE Energie AG. Det har ogs\xc3\xa5 eldre Siemens dampturbin-blokker fra 1975 med 2 x 427 MW, men enkelte av turbinene er nedlagt._NEWLINE_Det nyeste anlegget ble ferdig 14. april 2010, og ble denne dagen offisielt \xc3\xa5pnet av delstatens statsminister Christian Wulff. Brenselstypen er naturgass. Det leveres ogs\xc3\xa5 fjernvarme.'